**Канспект занятку**

**па адукацыйнай галіне**

**“Развіццё маўленне і культура маўленчых зносін”**

**Тэма: "Зіма"**

**Праграмныя задачы:** фарміраваць уменне падбіраць аднародныя азначэнні да слоў; фарміраваць умене складаць апісальны тэкст з апорай на графічную схему; узбагачаць слоўнік па тэме “Зіма”; развіваць лагічнае мыслене, звязнае маўленне, уменне выказваць сваё меркаванне, выслухоўваць меркаванне аднагодкаў; выхоўваць ініцыятыўнасць і самастойнасць у маўленчых зносінах

**Абсталяванне:** графічная схема складання апісальнага тэксту, слайдавая прэзентацыя, сняжок, сняжынкі.

**Папярэдняя работа:** загадванне загадак, назіранне ў прыродзе, чытанне мастацкай літаратуры, гутаркі, разгляданне карцін.

**Ход занятку**

**Камунікатыўная гульня**

Адзін да аднаго тварам павярнуліся, ўсміхнуліся,

                      Руку правую падалі, руку левую падалі.

                      І адзін аднаго  абнялі.

                      Адышлі і пакланіліся.

**Выхавацель дашольнай адукацыі (Далей ВДА):** Ва ўсіх добры, радасны настрой?

**ВДА:**Дзеці сёння раніцай да нас прыйшла гукавая паштоўка. Цікава, што там! А вам цікава?  Паслухаем яе.

***(г*укавая паштоўка)**

Добра дзень, рабяты! Мы жыхары з вострава Мадагаскар. Нядаўна каля нас адбылося караблекрушэнне. Да берага прыбіла скрыню з кнігамі аб зіме. Адну мы прачыталі.

Ой, зіма, зіма, зіма!

Весялей цябе няма!

Горка, санкі, гоман, смех,

Сіні вечар, белы снег.

* А што такое зіма, мы не ведаем. У вас у Беларусі бывае такая цудоўная пара года? Раскажыце, калі ласка пра яе.

**ВДА: Рабяты, дапаможам жыхарам вострава** Мадагаскар**. Адразу мы ўспомнім пра гэту цудоўную пару года, а потым напішам паштоўку і адправім яе на востраў.**

* **Як называюцца зімовыя месяцы? (*снежань, студзень, люты*).**
* Якія змены адбываюцца ў прыродзе зімой? (*Зімой падае снег. Зімой неба шэрае. Зімой сонца свеціць мала. Калі свеціць, то не грэе. На вуліцы холадна. Зімой дні кароткія, а ночы доўгія).*

**ВДА: Сапраўды, усе гэтыя прыкметы характэрны для зімы.**

**ВДА: Я дам вам вось гэты сняжок, вы будзеце перадаваць яго адзін аднаму і гаварыць, якая бывае зіма. *(марозная, белая, суровая, халодная, прыгожая, казачная, снежная, ветраная, чароўная, вясёлая,*** ***пуховая,).***

**ВДА: А які бывае снег? *(белы, халодны, ліпкі, калючы, бліскучы, мяккі, пушысты, скрыпучы, рыхлы, густы).***

**ВДА: Рабяты, а вы заўважалі, як падае снег? Бывае ён падае маленькімі крупінкамі, бывае вялікім шматкамі і разнымі сняжынкамі. Зараз я вас таксама пераўтвару ў прыгожыя сняжынкі *(прымацоўвае кожнаму сняжынку).***

**ВДА: Якія сняжынкі? *(белыя, лёгкія, прыгожыя, іскрыстыя, танцуючыя, карункавыя,*** ***бязважкія).***

**Гімнастыка для вачэй**

Мы сняжынкі ўбачылі, са сняжынкамі гулялі.

Сняжынкі направа паляцелі – вочкі направа паглядзелі.

Сняжынкі налева паляцелі – вочкі налева паглядзелі.

Вецер снег ўверх падымаў і апускаў на зямлю.

Вочкі глядзяць уверх і ўніз.

Усё, на зямлю ўлягліся.

Закрываем вочкі, вочкі адпачываюць.

**ВДА: Што адбываецца зімой з дрэвамі? *(Дрэвы зімой укутаны снегам.******У зімовы перыяд дрэвы адпачываюць і назапашваюць энергію)* (Слайд1)**

**ВДА: Якія птушкі засталіся зімаваць*? (сініца, снягір, верабей, сарока, дзяцел, крыжадзюб,галуб).* Як называюцца птушкі, якія заствліся на зіму? *(зімуючыя).* (Слайд 2)**

**ВДА: Як жа ратуюцца ад холаду дзікія жывёлы? *(Вавёрка і заяц мяняюць футра: вавёрка на шэрую, а заяц на белую.******Так ім цяплей і лягчэй схавацца ад ворагаў. Мядзведзі , вожыкі западаюць у спячку).* (Слайд 3)**

**ВДА: Як вы думаеце, хто больш за ўсіх рад зіме? *(Дзеці).* Якія зімовыя забавы вы ведаеце? *(Катанне на санках, каньках, лыжах. Зімой можна ляпіць снегавіка, гуляць у снежкі).* (Слайд 3)**

**Сапраўды, больш за ўсіх зіме рады дзеці.**

**ВДА: Зараз пагуляем у гульню “Бывае – не бывае”.**

* **Апошні месяц зімы называецца снежань.**
* **Зімой можна катацца на санках, лыжах.**
* **Зімой можна купацца і загараць.**
* **Зімой мядзведзь блукае па лесе.**
* Зімой ярка свеціць сонца.
* Зімой ля кармушкі можна ўбачыць ластаўку.
* Зімой дні доўгія, а ночы кароткія.

**Дынамічная паўза.**

Раз, два, тры, чатыры —

Зайчык вушкі натапырыў.

Ідзе з лесу воўк, воўк,

Ён зубамі шчоўк, шчоўк.

Мы схаваліся ў кусты:

Зайка, я, і ты, і ты.

Ты ж, ваўчына, пачакай,

Як схаваемся — шукай!

**ВДА: Рабяты, выслухаўшы вас, я зразумела, што мы гатовы скласці апавяданне пра зіму і паслаць пірату. А складаць мы яго будзем з дапамогай схем – малюнкаў.**

**Але перш, чым прыступаць да працы, давайце ўспомнім галоўнае правіла прыгожага маўлення: гаварыць неспяшаючыся, упэўнена, выразна вымаўляць словы.**

**Я хачу расказаць пра зіму, якую бачу я.**

**Я буду расказваць пра зіму. Надвор’е зімой холоднае, марознае. Ідзе пушысты снег. Зямля накрытая белай коўдрай. Дрэвы надзелі снежныя шапкі. Людзі апрануты ў цёплае адзенне: куртку, штаны, шапку, рукавіцы і цёплыя боты. Дзікія жывёлы таксама прыстасаваліся да холаду. Вавёрка ізаяц памянялі футра: вавёрка на шэрае, а заяц на белае. У лісы і воўка яно таксама цёплае. Мядзведзі, вожыкі западалі у спячку. Дзецям зімой вельмі весела: яны катаюццае на санках, каньках, лыжах, ляпяць снегавіка, гуляюць у снежкі. Я вельмі люблю зіму.**

**ВДА: Маладцы, рабяты, паштоўкі ў вас атрымаліся цікавыя. А зараз, як вы думаеце, жыхары вострава зразумеюць, як выглядае зіма ў Беларусі. А зараз мы пашлём паштоўку на востраў.**

**ВДА: Рабяты, адкажыце, калі ласка, што вам больш за ўсё спадабалася на занятку? Для тага, каб адказаць на гэта пытанне, пагуляем у гульню “Закончы сказ”. Я гавару пачатак сказа, а вы яго заканчваеце.**

* **Мне вельмі спадабалася сёння…**
* **Я сёння даведалася…**
* **Самым цікавым было…**
* **Для мяне стала адкрыццём тое, што…**
* **Я адчуваў сябе на занятку..**